Den svenske færdselslov minder meget om den danske, selvom der er små forskelle. Én af disse forskelle er at promillen i Sverige er mindre end i Danmark, hvor den danske på 0,05%. Det anbefales at man holder øje med skiltningen i forbindelse med hastigheder, da den kan skifte fra vej til vej. Modsat i Danmark har man pligt til at køre med vinterdæk fra 1. december frem til 31. marts. Kommer man til at ramme et dyr ved et uheld, har man pligt til at kontakte politiet. Dette gælder også hvis dyret er flygtet. Én stor forskel er, at hvis man kører i dagstimerne igennem Gøteborg eller Stockholm, skal man betale vejafgift. Dette foregår ved at der bliver taget et billede, når man kører ind i byen, og et igen, når man forlader byen, og så bliver der sendt en regning til bilens ejer. Dette gælder også for udlejningsbiler i Sverige.